Sikhavha Yakapfekwa naVaMnangagwa kuDavos Yopa Pundutso kuMugadziri Wayo
Mumwe wevatungamiri ve kambani ye Chjaa Enterprise, muzvare Celia Rukato, vanoti vari kufara nekupfekwa nemutungamiri wenyika VaEmmerson Mnangagwa kwakaitwa scarf yakagadzirwa nekambani yavo kumusangano weDavos.
WASHINGTON — Mumwe wevatungamiri vekambani yeChjaa Enterprise, Muzvare Celia Rukato, vanoti vari kufara nekupfekwa kwakaitwascarfyakagadzirwa nekambani yavo, nemutungamiri wenyika, VaEmmerson Mnangagwa, apo vange vari kumusangano weDavos. Muzvare Rukato vanoti vari kuwana bhizinesi rakawanda kubva kune zvizvarwa zveZimbabwe. VaMnangangwa vakapfekascarfiyi pose pavaibuda vari kuDavos izvo zvakaita kuti vanhu vakawanda vataure zvakasiyana siyana pamusoro payo zvikuru pamadandemutande. Vamwe vaiti VaMnangagwa vakaratidza rudo rwavo rwenyika uye vakaratidza rutsigiro rwavo vemabhizinesi madiki. Asi vamwe vaishora vachiti zvanga zvirinani dayi vakozopfekascarfiyi pane imwe nguva sezvo pasi rose range rakatarisa zvaibuda kubva kumusangano uyu. Muzvare Rukato vanoti kambani yavo inoita mamwe mabasa ekugadzira machira anocherechedza nyika yeZimbabwe. "Takafara chaizvo kuwona VaMnangagwa vakapfeka scarf yedu sezvo izvi zvaita kuti bhizinesi redu ribudirire. Parizvino vanhu vazhinji varikufona vachida kutenga mascarf edu," Muzvare Rukato vaudza Studio 7. Muzvare Rukato vanoti shuviro yavo ndeyekuti vagadzirisescarfyavo zvichitevera kurudziro yavari kuwana kubva kune veruzhinji. Muzvare Rukato vanoti pavakaendese zvinhu zvavanogadzira kumahofisi anowona nezvekudyidzana nedzimwe nyika, havana kuziva kuti zvichabudirira kuti mutungamiri wenyika apfekescarfyavo. Muzvare Rukato vanoti chidzidzo chavakawana pane zvakaitika ndezvekuti vanhu vanofanirwa kushinga kunyange zvinhu zvikawoma nekuti remangwana harizivikanwe kuti rinenge rakamira seyi. Muzvare Rukato vanoti kushinga kwavo nekuzvininipisa kwave kubhadhara pari zvino kuburikidza nevanhu vari kuuya kuzotenga zvavanogadzira.